ମାନଙ୍କୁ ପୋଷା ମନେଇବା ଏବଂ କେତେକ ପଶୁଙ୍କ ଠାରୁ ସହଜ ଲବ୍ଧ ମାଂସ ଓ କ୍ଷୀର ଆଦି ପାଇଁ ପୋଷା ମନେଇବା କଳାରେ ମଧ୍ୟ ଉନ୍ନତି ଘଟିଲା। ଆମିଷ ଭକ୍ଷଣ ହେତୁ କୁକୁର, ବିରାଡ଼ି ପରି ହିଂସ୍ର ପ୍ରାଣୀମାନେ ମଣିଷର ବଶତା ସ୍ୱୀକାର କଲେ। ମିଳିମିଶି ଶିକାର କରିବାକୁ ସହଜ ହେବା ଉଦେଶ୍ୟରେ ଗୋଷ୍ଠୀ ଓ ସମାଜର ବ୍ୟବସ୍ଥା ଆରମ୍ଭ ହେଲା। ଧୀରେ ଧୀରେ ଚକର ଉଦ୍ଭାବନ ସହ ବିବର୍ତନବାଦର ଚକା ଗଡି ଗଡି ଆସି ପହଂଚିଛି ଆମ ପାଖରେ...ସୃଷ୍ଟିର ଶ୍ରେଷ୍ଠ ବିବର୍ତିତ ପ୍ରାଣୀ ମନୁଷ୍ୟ। ନିରାମିଷ ଭୋଜନ ପ୍ରତି ଯଥେଷ୍ଟ ସମ୍ମାନ ସହ ଏହା କୁହା ଯାଇପାରେ କି ଆମିଷ ଭୋଜନ ମଣିଷ ଆଗରେ ଉନ୍ନତିର ଅନେକ ଦ୍ୱାର ଖୋଲିଦେଇ ଥିଲା ଏବଂ ମଣିଷର ବିବର୍ତ୍ତନରେ ଏହାର ଗୁରୁତ୍ୱପୂର୍ଣ୍ଣ ଭୂମିକା ରହିଛି। ଆସନ୍ତୁ ଆମେ କୃତଜ୍ଞତା ଜ୍ଞାପନ କରିବା ଆମର ସେଇ ପୂର୍ବପୁରୁଷଟିକୁ ଯିଏ ଏକ ନିର୍ଦ୍ଧିଷ୍ଟ ଖାଦ୍ୟ ଶୈଳୀକୁ ବାଛିନେଇଥିଲା ଯାହା ପାଇଁ ଆଜି ପୃଥିବୀରେ ଆମର ସ୍ଥିତି ସମ୍ଭବ ହୋଇପାରିଛି।
